સલમાન ખાન સાથે અનેક ઇન્ટરવ્યુ થયા છે. ક્યારેક મેહબૂબ સ્ટુડિયોમાં થયો છે તો ક્યારેક સલમાન ખાનની વૅનમાં તેની બાજુમાં બેસીને ઇન્ટરવ્યુ થયો છે. ક્યારેક ચાલતાં-ચાલતાં વાતો થઈ છે તો ક્યારેક સ્ટુડિયોના દેકારા વચ્ચે પણ વાર્તાલાપ થયો છે. આ વખતે માહોલ અને વાતાવરણ જુદું હતું. આરામથી ગૅલેરીમાં બેઠાં-બેઠાં વાત થઈ, પણ બહારનો અવાજ અને સલમાનનું ધ્યાન પોતાની તરફ ખેંચવા માટે તેના ફૅન્સની બૂમો સતત ચાલુ હતી. આ બધા વચ્ચે પણ સલમાન બિલકુલ શાંત હતો, પણ તેની અંદર રાજકારણ માટે રહેલો ઉકળાટ સ્પષ્ટપણે બહાર આવી રહ્યો હતો. પ્રસ્તુત ઇન્ટરવ્યુમાં એ જ ઉકળાટ અને ઉશ્કેરાટ સ્પષ્ટપણે દેખાઈ રહ્યો છે તો તેની સામે ચાલી રહેલા કેસ માટેનો બળાપો પણ વર્તાઈ રહ્યો છે. વાંચો...